ОСНОВНИ УСЛОВИ ЗА ПРИЈАВЉИВАЊЕ

ФОРМАЛНИ АСПЕКТ

1.ДАТУМИ СПРОВОЂЕЊА

Јасно назначите очекиване датуме почетка и завршетка искуства Учења залагањем у заједници (Service learning школски пројекат). Поред тога што ће бити укључени у Правила о регионалној награди, ово омогућава Тиму за процену да утврди у којој је фази пројекат и шта још остаје да се уради. Тим за процену ће оценити предлоге пројеката који су почели у школским годинама 2019/20 и 2020/21 а завршили пре 30. јуна 2021. године. Ако изоставите датуме, искуство учења залагањем у заједници не може бити у потпуности оцењено.

2. ИНСТИТУЦИОНАЛНА ПОДРШКА

ОСНОВНИ услов је **да поднесени образац потпише и печатира Управа школе\*\* .**Ако овај захтев **није на одговарајући начин испуњен**, искуства Учења залагањем у заједници неће моћи бити оцењено.

3. СЛАЊЕ ОБРАСЦА

ИСКЉУЧИВО електронски образац ће се сматрати важећим ако је достављен електронским путем у **ПДФ формату на адресу електронске поште:**[cee.sl.award@ioskole.net](mailto:cee.sl.award@ioskole.net) са назнаком у наслову е-поште**: „Пријава С-Л-назив земље“.** Уз попуњен образац за пријаву препоручљиво је приложити доказе о имплементираним активностима искуства Учења залагањем у заједници (у засебним документима) који могу пружити ширу и јаснију слику (промо материјал, флајери, плакати, видео снимци, фотографије, медијски линкови, итд.).

АСПЕКТ / ДЕФИНИЦИЈЕ ПРОЈЕКТА

Предлажемо да се попуне или размотре ови аспекти  искуства Учења залагањем у заједници.

4. МОТИВАЦИЈА И КЉУЧНИ ИЗВРШИОЦИ

У методологији искуства Учења залагањем у заједници, ученици се не сматрају корисницима већ активним кључним извршиоцима активности која има своје кориснике у заједници.

Учешће као људско право је суштинска пракса демократских друштава, а ова врста искуства подразумева укључивање ученика и њихову посвећеност конкретним активностима које имају за циљ да трансформишу или побољшају нешто у друштву.

У многим случајевима, ученици су укључени у искуства Учења залагањем у заједници која планирају одређене институције, њени главни органи и / или наставници. Педагошки приступ Учења залагањем у заједници има за циљ да сви заједно увиде проблем, развију, планирају, проводе и размишљају о активностима, и процене пројекат тако да се оснажи улога ученика као покретача и вођe активности.

5. ДИЈАГНОЗА / МАПИРАЊЕ ПОТРЕБА

Дијагнозу схватамо као заједнички напор да се идентификује стварна и хитна потреба заједнице коју би образовна установа могла да сервисира својим расположивим људским и материјалним ресурсима и у којој мери одређена активност подразумева прилику за учење ученика.

Важно је осигурати учешће свих актера у процесу, посебно корисника активности. Партиципативна дијагноза, у којој се може ,,чути глас'' школе, заједнице и корисника, биће корисна и за ефикасност дијагнозе и за одрживост пројекта.

Укратко, проблематична област треба да буде добро утврђена, важна за заједницу, образовну установу, те да је могу сервисирати ученици.

**\*\* (или највиши ниво невладине институције под чијим надзором сте спроводили искуство)**

6. ИСКУСТВО УЧЕЊА ЗАЛАГАЊЕМ У ЗАЈЕДНИЦИ

Пракса учења залагањем у заједници укључује конкретне и посвећене активности као одговор на стварни проблем у заједници, чији је циљ смањење, ублажавање, решавање или допринос решавању проблема, а у заједничком деловању са другим учесницима из заједнице.

У искуствима учења залагањем у заједници, услуга се не схвата као доброчинство или милосрђе. Уместо тога, посматра све учеснике као равноправне, препознаје њихове потребе, неправедне ситуације у којима се неки од њих налазе, људска права која треба да се штите и критички размишља о томе. Поред тога, активности учења залагањем у заједници воде и ка трансформацији друштва. Ученици изводе активности са заједницом, а не за заједницу, и истовремено уче и имају користи од спровођења искуства учења залагањем у заједници.

7. ЦИЉНА ГРУПА И КОРИСНИЦИ

„Корисници“ или „циљна група у заједници“ се обично посматрају као они који имају користи од конкретне активности учења залагањем у заједници. Пројекти Сервисног-Учења чине помак перспективе за „циљну групу у заједници“ или „кориснике“ активности, који заједно са ученицима постају „суизвршиоци“ активности. Опис ,,корисника'' учења залагањем у заједници укључује:

⎯број директних и индиректних корисника, њихов социо-економски статус, старосни или школски узраст, запосленост;

⎯тип становништва (градско или рурално);

⎯особе са инвалидитетом или здравственим проблемима;

⎯тражиоци азила, мигранти, људи лишени слободе, мањине, итд.

На овај начин је могуће проценити погодност активности предложених у искуству учења залагањем у заједници. Предлажемо вам да укључите детаљне информације о корисницима пројекта и како учествују у искуству.

8. УМРЕЖАВАЊЕ У ЗАЈЕДНИЦИ

Искуства учења залагањем у заједници обогаћују се када се ослањају на деловање више актера и синергију више институција, друштвених организација, државних органа, предузећа која делују у заједници и који могу склапати међусобне споразуме о раду, сарадњи, савезима или мрежама. Те везе доприносе одрживости искуства и промовишу позитиван реципроцитет. Оне укључују сарадњу са другим члановима заједнице која је углавном усмерена на решавање потреба, утврђивање проблема и потребних акција у заједници међусекторским радним приступом.

9. ВЕЗА СА КУРИКУЛУМОМ, ПРЕДМЕТИМА ИЛИ САДРЖАЈЕМ УЧЕЊА

Пројекти учења залагањем у заједници имају педагошку намеру да побољшају квалитет учења и понуде активан одговор на стварне и хитне потребе заједнице.

Од суштинског је значаја за ове пројекте да се садржај наставног плана и програма примени у пракси учења залагањем у заједници и да омогуће ученицима да развију наставне вештине и садржај.

Повезивање праксе учења залагањем у заједници са формалним учењем омогућава ученицима да примене знања и вештине у стварном контексту и изграде делотворне и активне грађанске вештине за добробит своје заједнице. Намерна интеграција образовних искустава учења залагањем у заједници са наставним садржајем одређених подручја или предмета такође промовише промишљено размишљање о активностима ученика и процесу учења.

Комбиновање наставних садржаја омогућава ученицима да прогресивно граде сложенију визију света, омогућавајући им да боље решавају свакодневне проблеме. Интердисциплинарност између наставних подручја или области омогућава мултидимензионални начин рада, јер се решавају проблеме из различитих перспектива.

10. ЦИЉЕВИ УЧЕЊА

Циљеви учења треба да буду специфични и процењиви. Треба да имају за циљ обраду наставних садржаја кроз пројекат, као што су концепти, методе, вештине и процедуре, као и вредности и ставови.

11. ЦИЉЕВИ СЕРВИСА У ЛОКАЛНОЈ ЗАЈЕДНИЦИ

Циљеви сервиса такође треба да буду специфични и процењиви, али се односе на сервис односно решавање проблема у заједници. Они подразумевају употребу једноставног објашњења очекиваних постигнућа у вези са смањивањем или решавањем проблема у заједници. Они се такође могу сматрати „циљевима које би требало постићи“. Они би у исто време треба да буду довољно прилагодљиви да би се применили у различитим околностима које могу настати током целог пројекта. Предлажемо да јасно наведете циљеве пројекта тако да буду детаљни, и јасни и прецизни.

12. НАЧИН ЕВАЛУАЦИЈЕ

Процена је процес усмерен на размишљање о постигнућима и учинцима изведених радњи, како би се могле вредновати прекретнице у пројекту, исправити грешке и по потреби променити или прилагодити пројекат. Такође подразумева утврђивање да ли су испуњене све планиране фазе и очекивани циљеви.

Кроз стални процес праћења пројекта, могуће је проверити периодичне / завршне резултате и постигнућа, и исправити неке ствари или наставити са планираним током искуства учења залагањем у заједници.

Пожељно је да процес процене укључује све актере искуства учења залагањем у заједници и да се изводи на партиципативан и демократски начин. Важно је узети у обзир не само квантитативне већ и квалитативне аспекте искуства, бити спремни за непредвиђене догађаје и њихове последице како бисте прихватили процес као такав, а не само резултате. Процена пројекта учења залагањем у заједници такође могу омогућити образовној установи да утврди утицај пројекта на академска постигнућа ученика, учешће институција и школе.

13. ПРОСЛАВА

У примени учења залагањем у заједници прослава је време за оживљавање и дељење наших искустава. Одавање поштовања учесницима и славље јачају самопоуздање појединца и групе и повећавају препознатљивост достигнућа у целини. Прослава нуди главним учесницима искуства учења залагањем у заједници заслужено признање заједнице. Помаже у разбијању стереотипа и предрасуда и осветљавању посвећености и деловања деце и младих. Обично су прославе отворене великом кругу људи и представљају место у коме се додељују захвалнице, дипломе, медаље или нека друга средства службеног признања.

14. РЕФЛЕКСИЈА (РАЗМИШЉАЊЕ О УРАЂЕНОМ)

Размишљање о урађеном промовише учвршћивање наученог садржаја, самопосматрање (интроспекцију), самосвесност и односе у групи.

Активности рефлексије такође омогућавају ученицима да постану свесни свог учења и да увежбавају критичко мишљење и грађански ангажман. Ученицима се пружа могућност да остваре своја права и утврде одговорности, јер су укључени у питања која их се тичу и која утичу на њихов живот. Учење залагањем у заједници обухвата активности које развијају и јачају процесе размишљања о општем добру, друштвеним питањима, а све у контексту који омогућава изградњу сопственог идентитета. Штавише, ове активности су суштинско средство **којим се осигуравају повратне информације од корисника**и активна улога свих учесника.

15. РЕЗУЛТАТИ И УТИЦАЈ

Резултати или учинци било ког искуства учења залагањем у заједници треба да буду мерљиви како би показали промену у поређењу са почетним условима учења и проблема који се решава, постизање очекиваних циљева, утицај на академска постигнућа ученика и **квалитет живота у заједници.**Ове трансформације могу се регистровати и кроз сведочења учесника и корисника. Препоручљиво је да се процена утицаја врши на основу наведених циљева учења и сервиса и посебних квалитативних и квантитативних показатеља, а не само на основу општег прегледа.

Кроз стални процес праћења пројекта, могуће је проверити периодичне / завршне резултате и постигнућа, и исправити неке ствари или наставити са планираним током искуства. Ово укључује учење, сервисне активности и искуство у целини. Чинећи то, можемо дати приказ опсега у коме су изведене радње помогле преобличавању стварности заједнице.

16. РЕГИСТРАЦИЈА, СИСТЕМАТИЗАЦИЈА И КОМУНИКАЦИЈА

Систематизација је збирка прича, анегдота, осећања и података, утврђивање карактеристика обављених активности, предности и слабости искуства учења залагањем у заједници. То је такође средство за изградњу колективног знања, јер је усмерено на добијање коначног производа који сажима целокупно искуство. Систематски запис омогућава чување „историје“ пројекта и његово ширење међу различитим члановима заједнице, другим институцијама, итд. Колико пажљиво и учинковито проводимо систематизацију и комуникацију (у смислу садржаја и облика: ортографија, синтакса, семантика итд.) толико ћемо већи имати утицај на коначни квалитет презентације пројекта. Када искуство учења залагањем у заједници није добро описано или објашњено то не дозвољава проценитељима да га виде као доброг.

Предлог: Попуните образац заједно са ученицима и другим укљученим наставницима.